Kuramwa Mabasa Kwevadzidzisi Vemuzvikoro Zvepamusoro soro Kunoenderera Mberi
Kuramwa mabasa kwevadzidzisi vepaUZ ne Midlands State University kurikuenderera mberi, uye vadzidzi, vanoti naivoo, varikuramwa kuita z
Vakuru vakuru vepa University of Zimbabwe vadaidza mapurisa neChishanu kuti azochengetedza pachikoro ichi. Zvinonzi mapurisa anga akazara pa UZ, apo nhengo dzeseneti dzanga dzichiita musangano. Vane ruzivo nezviri kuitika vanoti nhengo dzeseneti yepa UZ dzanga dzichitsvaga nzira dzekubuda nechisungo chekuti chikoro ichi chovharwa here kana kuti kwete, zvichitevera kuramwa mabasa kuri kuita vadzidzisi pamwe nevamwe vashandi vepachikoro ichi. Zvinonzi seneti yepa UZ ichabuda nechisungo neMuvhoro. Tichiri panyaya iyi, vadzidzisi vepaUniversity of Zimbabwe nepa Midlands State University, vanoti hurukuro dzavo nehurumende, pamwe nevatungamiri vemuzvikoro izvi, hapana zvadziri kubuditsa nokudaro vacharamba vachiramwa mabasa. Ukuwo vadzidzi vemuzvikoro izvi, vari kuramwawo kuita zvidzidzo, vachinyunyuta nepamusoro pekudzikira kuri kuita dzidzo muzvikoro zvikuru izvi, pamwe nemari dzedzidzo dzavanobhadhariswa. Vadzidzisi vari kutiwo, mari dzavari kutambira ishoma, uye vari kuramba kutambira mari dzavari kupihwa nehurumende, idzo dziri kuenderana nemari dzakawedzerwa vamwe vashandi vehurumende. Hurumende iri kuramba yakanyarara. Va Fidelis Mhashu ndivo sachigaro vekomiti yaparamende inoona nezve dzidzo. Mutori wenhau we Studio 7, Carole Gombakomba, aita hurukuro naVaMhashu kuti tinzwe zviri kuitwa nekomiti yavo panyaya iyi. Zvichakadaro, mamwe mashoko anoti vadzidzisi vepa NUST vadzokera kubasa. Mutungamiri wesangano re Zimbabwe State University Union of Academics, Va Benjamin Njekeya, vanoti vadzidzisi ava vambodzokera kubasa, kuti vape vakuru vepachikoro ichi pamwe nehurumende, mukana wekuzeya zvichemo zvavo. Sachigaro wekomiti yevashandi vepa Chinhoyi University of Technology, Va Nicholas Kakava, vatiwo vadzidzisi vepachikoro ichi vadzokawo pabasa, vachimirira zvichabuda pamusangano wenhaurirano (arbitration) uchaitwa nemusi weMuvhuro. Studio 7 haina kukwanisa kunzwa divi hurumende panyaya iyi